Tegemist ei ole arvutiga, tegemist ei ole ka telefoniga, tegemist on seadmega, mis toob informatsiooni ja meedia tarbijani võimalikult lihtsalt, võimalikult kiirelt ja võimalikult mugavalt. Kriitikud on kurtnud multitaskingu puudumise pärast. Milleks see? iPhone ja iPod ei toeta samuti multitaskimist ning praktika näitab, et nende tarbijad ka ei vaja seda, eelistades pigem kiirust ja sujuvust. Kas kellelgi on iPhonega jäänud midagi tegemata, kuna multitaskingut pole? Väga tõenäoliselt mitte -  inimesed ei kasuta neid seadmeid selleks, et multitaskida, vaid selleks, et kasutada mingit teenust. iPad on pealekasvava põlvkonna essents - selline ongi meie tulevik. Kas me peaksime sellega võitlema või selle omaks võtma?